Gustava Zemgala gatve
Gustava Zemgala gatve ir Rīgas maģistrālā iela Ziemeļu rajonā un Vidzemes priekšpilsētā. Tā atrodas Mežaparka, Čiekurkalna, Teikas un Purvciema apkaimēs. Gatve sākas pie Dzelzavas ielas krustojuma un beidzas pie Viestura prospekta. Gustava Zemgala gatves kopējais garums ir 5381 metrs. Esošo nosaukumu, godinot otro Latvijas Valsts prezidentu Gustavu Zemgalu, gatve ieguva 2008. gada jūlijā. Iepriekš Gustava Zemgala gatves daļa uz dienvidiem no pārvada pār Čiekurkalna staciju (Gustava Zemgala gatves pārvada, agrāk – Vairoga pārvada) piederēja Vairoga ielai.